
KWARTAAL 3 – NAVORSINGSPROJEK

MEMORANDUM

	Gewig
(aanbeveel)
	Gewig
(werklik)
	Kognitiewe vlak
	Bloom se taksonomie

	40%(28 punte)
	24 punte
	Laer Orde
	Vlak 1&2

	40%(28 punte)
	30 punte
	Middel Orde
	Vlak 3&4

	20%(14 punte)
	16 punte
	Hoër Orde
	Vlak 5&6



Opsomming van die assesseringsrubriek:
	Aktiwiteit
	Beskrywing
	Moontlike punt
	Punt behaal
	Gemodereerde punt

	Afdeling A
	Vraag 1: Navorsing
	30
	
	

	
	Vraag 2: Bewusmakings-
veldtog
	15
	
	

	Afdeling B
	Vraag 3: Vrywilligers-
werk
	20
	
	

	Afdeling C
	Verwysings
	5
	
	

	Totaal
	
	70
	
	




	NOTA AAN ONDERWYSERS: 
Leerderantwoorde moet spesifiek vir hul konteks wees en kan verskil van die antwoorde wat in hierdie MEMO voorgestel word. Maak asseblief voorsiening vir enige relevante en geloofwaardige antwoorde. 



AFDELING A:
GESONDHEIDS- EN VEILIGHEIDSKWESSIES WAT MET GESINSGEWELD VERBAND HOU
VRAAG 1: NAVORSING										
	[image: ]
Verkry en verwerk vanaf: https://web.facebook.com/sadeti11?_rdc=1&_rdr



Weens die maatskaplike isolasiemaatreëls wat regoor die wêreld geïmplementeer is om die verspreiding van COVID‐19 te help verminder, word mense wat in wisselvallige situasies van gesinsgeweld woon, tot hul huise beperk. Dit het tot 'n toename in berigte van geweld in die huis regoor die wêreld gelei. 
Doen navorsing, op jou eie, in jou gemeenskap en die res van Suid-Afrika, en skryf 'n opstel oor gesinsgeweld tydens die "nuwe normaal" wat deur die pandemie veroorsaak word.
Gebruik die volgende punte om jou navorsingsopstelle (paragrawe) te help struktureer:
0. Noem DRIE faktore wat tydens die nasionale inperking 'n rol in die toename in
           huishoudelike geweld in jou gemeenskap en die res van Suid-Afrika gespeel het.   
                                                                                                                            (3x1)(3) 
											  (Laer Orde)
Enige DRIE ✔✔✔
· Angs
· Werkloosheid
· Hongerte
· Isolasie
· Onsekerheid 
Of enige ander geldige antwoorde
0. Noem DRIE redes waarom die RAPPORTERING van huishoudelike geweld tydens die
      pandemie in Suid-Afrika afgeneem het. 					                   (3x1)(3) 
											             (Laer Orde)
Enige DRIE ✔✔✔ 
· Hulle was nie alleen nie / voortdurend in teenwoordigheid van die mishandelaar 
· Geen toegang tot selfone / openbare vervoer
· Vrees vir polisie
· Vrees vir vergelding
· Vrees om nie geglo te word nie / om seer gemaak te word  
Of enige ander geldige antwoorde
0.     Lys VIER algemene dade van geweld wat in sommige Suid-Afrikaanse huise voorkom? 
                                                                                                                                    (4x1)(4)
                                                                                                                      (Laer Orde)
Enige VIER ✔✔✔✔
· Seksuele geweld
· Fisiese geweld
· Skade aan eiendom
· Emosionele mishandeling
Of enige ander geldige antwoorde
0.     Bespreek DRIE redes waarom huishoudelike-/gesinsgeweld steeds so algemeen in
    ons gemeenskappe en samelewings voorkom. 				                   (3x2)(6) 
			     			                                                                (Middel Orde)

Enige DRIE vir TWEE punte elk

· Geslagsongelykheid. ✔  Vroue word as minder belangrik en nie gelyk aan mans beskou nie. ✔
· Armoede. ✔ Mense wat sukkel om te oorleef voel soms dat hulle geen ander opsie het as om hulself tot geweld te wend om te oorleef nie. ✔
· Alkohol- en dwelmmisbruik. ✔ Wanneer mense middels misbruik, kan dit veroorsaak dat hulle gewelddadig word aangesien hul nie in beheer is nie. ✔
· Frustrasie en gebrek aan geleenthede. ✔ Mense wat geen toekoms vir hulself kan sien nie, niks het om hulle besig te hou nie of gefrustreerd en teleurgesteld met hul lewens is, is geneig om gewelddadig op te tree. ✔
· Kommunikasieprobleme. ✔ Daar is baie redes waarom mense dit moeilik kan vind om uit te druk en te verduidelik hoe hulle voel en soms kan dit na geweld oorspoel. ✔
· Om aan geweld blootgestel te word. ✔ Mense leer dikwels deur ander se gedrag na te boots. ✔
1.5    Beskryf die impak van gesinsgeweld op die: 
         - individu										        (2x2)(4) 
         - gemeenskap									        (2x2)(4) 
											          (Middel Orde)
Enige TWEE vir TWEE punte elk onder individu en TWEE punte elk onder gemeenskap
INDIVIDU
· Geweld kan fisiese beserings, ✔ soos ligte kneusing, steek- en skietwonde, ✔  insluit.  
· Die individu ly ook onder die gevolge van geweld ✔ wat die manier waarop hulle dink, optree en voel, verander. ✔ 
· Individue kan ook bang word vir die gedagte om 'n slagoffer van geweld te word ✔  sodat hulle nêrens veilig voel nie. ✔ 
· Slagoffers van geweld kan selfs ook aggressief raak ✔ om die sterk gevoelens te hanteer. ✔

GEMEENSKAP
· Gemeenskapslede kan baie ontsteld raak ✔ en wil dalk geweld gebruik om aksie te neem. ✔
· Dit kan meer geweld in die gemeenskap veroorsaak ✔ en dit kan ook tot verdeeldheid onder gemeenskapslede lei. ✔
· Gemeenskapslede kan wantrouig oor mekaar raak, ✔ dus kan 'n gevoel van wantroue die hele gemeenskap deurdring. ✔
· Mense wil dalk van al die geweld wegbeweeg ✔ en dit sal tot die verbrokkeling van die gemeenskap as 'n geheel lei. ✔
Of enige ander geldige antwoorde
1.6    Evalueer die rol van probleemoplossingsvaardighede in die bestuur van konflik in die
     huis. 		                                                                                                         (1x2)(2) 
												  (Hoër Orde)
Enige EEN vir TWEE punte
· 'n Gebrek aan probleemoplossingsvaardighede kan misverstande veroorsaak ✔ en konflik in die huis verhoog. ✔ 
· As mense nie effektiewe strategieë het om hul woede te hanteer nie, kan hulle hulself tot geweld wend ✔ aangesien woede tot irrasionele optrede lei. ✔
· Effektiewe probleemoplossing kan die impak van iemand wat irrasionele gedrag toon, verminder ✔ en sodoende die kanse om ander familielede met 'n mens se optrede of stellings te benadeel / aanstoot te gee, verminder. ✔
Of enige ander geldige antwoorde
1.7    Stel voor hoe graad 9-leerders wat geweld by die huis ervaar, "die stilte kan breek" en
         hulp kan kry. 								                              (2x2)(4) 
											            (Hoër Orde)
Enige TWEE vir TWEE punte elk
· Hulle kan probeer om die konflik met die familielede op te los ✔ deur dit kalm, maar selfgeldend, te bespreek. ✔
· Hulle kan met 'n skoolberader of betroubare onderwyser praat ✔ as hulle voel die situasie is te veel vir hulle om te hanteer. ✔ 
· Hulle kan een van die tolvrye hulplyne bel wat mense met huishoudelike geweld en mishandeling help ✔ vir meer advies. ✔ 
· Die gesin moenie wapens in die huis hou nie, ✔ aangesien mishandelaars dan maklik toegang daartoe sal hê. ✔
· As daar enige onwettige aktiwiteite, soos seksuele mishandeling, plaasvind ✔ kan hulle dit by die naaste polisiestasie aanmeld. ✔
· Familielede moet meer tyd saam deurbring om mekaar te leer ken en aan hul verhouding te werk. ✔ Dit sal die leerder vertroue gee om die stilte te breek. ✔ 
Of enige ander geldige antwoorde                                                                                  
(30)
VRAAG 2: BEWUSMAKINGSVELDTOG							
Skryf 'n artikel, gebaseer op jou navorsing, vir jou skoolkoerant wat daarop gemik is om leerders oor geweld in skole op te voed. 
Sluit die volgende by jou opstel in:
2.1    Noem DRIE algemene dade van geweld by Suid-Afrikaanse skole. 		        (3x1)(3) 
											             (Laer Orde) Enige DRIE ✔✔✔
· Fisiese geweld (leerders wat baklei)
· Afknouery (leerders wat ander leerders teiken en hulle doelbewus benadeel)
· Forseer leerders in seksuele aktiwiteite wat nie daarby wou betrokke raak nie
· Lyfstraf by skole
Enige ander geldige antwoorde


2.2    Bespreek VIER positiewe strategieë wat skole kan gebruik om die negatiewe 
         emosionele impak wat geweld op die individu se skoolwerk kan hê, te hanteer.    (4x2)(8) 
											          (Middel Orde)
Enige VIER vir TWEE punte elk
· Onderwysers kan klaskameraktiwiteite insluit wat gevoelens van bevoegdheid bevorder en sosiale verhoudings versterk om selfdoeltreffendheid te versterk. ✔ Dit sal tot verbeterde skoolwerk lei. ✔
· Leerders wat deur geweld geraak word het dalk ekstra tyd nodig om opdragte te voltooi, ✔ wat van toepassing op hul belangstellings is. ✔ 
· Gee vir leerders geleenthede om skoolsukses te ervaar om sodoende emosionele nood teen te werk. ✔ Verhoogde selfvertroue sal tot verbeterde skoolwerk lei. ✔
· Onderwysers en leerders moet op die uitkyk wees vir waarskuwingstekens van depressie / emosionele versteurings. ✔ Dit sal vroeë intervensie tot gevolg hê sodat skoolwerk nie daaronder begin ly nie. ✔
· Skole kan vir leerders ontspanningstegnieke en ander stresverminderingsmetodes leer ✔ sodat watter emosionele impak hulle ook al teëkom, hanteer kan word en nie hul skoolwerk sal beïnvloed nie. ✔
Of enige ander geldige antwoorde
2.3    Stel TWEE strategieë voor hoe 'n leerder kan verhoed om 'n slagoffer van afknouery te
         word.                                                                                                                        (2x2)(4) 	                                                                                                                        (Hoër Orde) 
Enige TWEE vir TWEE punte elk
· Stap weg ✔ om konfrontasie te vermy en onmiddellik weg te kom. ✔
· Rapporteer dit aan 'n betroubare onderwyser / ouers ✔ wat jou kan help met strategieë om die situasie verder te hanteer. ✔ 
· Stel jou gevoelens oor die situasie ✔ en wat jy verwag om eerder te gebeur. ✔ 
· Wees ingelig, ✔ leer sinne / frases hoe om te reageer wanneer jy geboelie word. ✔
· Loop in groepe by die skool as jy bedreig voel, ✔ sodat jy veilig en beskerm kan voel. ✔ 
Of enige ander geldige antwoorde
Alles wat jy skep, moet in jou portefeulje geplaas word, dus moet elektroniese media op 
'n geheuestokkie / weggooibare geheuestokkie (flash drive) of CD wees.                                                                                                                                                

         [TOTAAL: AFDELING A: 45]


AFDELING B: 
VRAAG 3: VRYWLLIGERSWERK
Vrywilligerswerk is een van die beste maniere om 'n verskil in jou gemeenskap te maak. Wat ook al jou passie is, op watter manier jy ook al betrokke raak, vrywilligheid bied 'n manier om 'n werklike en blywende impak op die wêreld te hê. 
Identifiseer 'n organisasie in jou gemeenskap wat die werk van vrywilligers behels. 
3.1    Wat is jou begrip van die konsep van vrywilligerswerk? 				        (1x2)(2) 
												  (Laer Orde)
Idividue wat hulle tyd vrylik afstaan, ✔ sonder enige finansiële voordele. ✔		

3.2    Noem enige VIER NRO's of gemeenskapsorganisasies wat by vrywilligerswerk in jou
         gemeenskap betrokke is. 								        (4x1)(4) 
												  (Laer Orde)
Enige VIER geldige antwoorde
Onderwysernota: Leerders moet bewys lewer dat die NRO's wat genoem word, werklik in hul gemeenskappe bestaan.
3.3    Skryf 'n paragraaf waarin jy die volgende oor een van die organisasies wat jy in
         Vraag 3.2 geïdentifiseer het, insluit:
· Watter soort aktiwiteite jy sou uitvoer as jy vrywilligerswerk vir 'n organisasie gedoen het. 
· Hoe en hoekom die organisasie tot maatskaplike gesondheid en/of omgewingsgesondheid en/of volhoubare ontwikkeling bydra.		
· Hoe vrywilligers daarby sal baat vind om by die organisasie betrokke te raak.
· Die impak wat COVID-19 op die organisasie se bedrywighede gehad het.     (4x2)(8) 
										          (Middel Orde)
Aanvaar geldige antwoorde
3.4    Evalueer die rol van vrywilligers in Suid-Afrika post-COVID-19. 		        (3x2)(6) 
												  (Hoër Orde)
COVID-19 het ernstige ontwrigting aan gemeenskappe veroorsaak en baie mense ly daaronder, ✔ daarom is vrywilligerswerk broodnodig om die behoeftiges te ondersteun. ✔

ALHOEWEL 

Sekere vrywilligersaktiwiteite 'n mens se blootstelling aan ander mense verhoog, ✔ daarom kan vrywillige aktiwiteite superverspreidergebeurtenisse word as mense nie versigtig is nie. ✔ 
Of enige ander geldige antwoorde
[TOTAAL: AFDELING B: 20]

AFDELING C:					
VERWYSINGS										
[bookmark: _Hlk74201035]Jou verwysings vir beide Afdeling A en Afdeling B sal gemerk word. Maak dus seker dat jy die instruksies rakende die Harvard-verwysingsformaat, soos in hierdie projek aangeheg, volg. Jy sal 'n verwysinglys (bibliografie) volgens die Harvard-verwysingsisteem moet saamstel.

Geen verwysingslys = NUL vir hierdie afdeling. Bestudeer die rubriek hieronder vir meer inligting oor die punteverspreiding.
	
	0 - 1
	2-3
	4
	5

	Verwysing, aanbieding en redigering
	Geen verwysingslys = 0 

Net skakels / titels gelys = Maks. 1

Uitleg-instruksies is nie gevolg nie. Min of geen moeite met die verwysingslys nie. Minder as VYF bronne is gebruik.
	'n Poging tot 'n verwysingslys met verwysingstegnieke is gedeeltelik aangewend. 

Belangrike aspekte soos naam, datum en skakel is teenwoordig, maar dit ontbreek fyner besonderhede soos die uitgewer of naam van die webwerf, ens.
	Voltooide Harvard-verwysingslys. Gebruik van korrekte verwysingstegnieke. Nie meer as 3 geringe foute of 1 groot fout nie. Daar is duidelike pogings aangewend om te verseker dat Harvard- formateringsinstruksies gevolg is. Een of twee ekstra bronne is ingesluit. 
	'n Behoorlike en volledige bibliografie. Alle bronne is perfek verwys en alfabeties gelys. Fantastiese algehele indruk. Leerder het moeite gedoen om te verseker dat die opdrag deeglik verwys is en baie ekstra bronne is ingesluit.


                                                                                                                             (Laer Orde)
[GROOTTOTAAL: 45 + 20 + 5 = 70]

